cyanic-selkie/wikianc huggingface dataset:
தமிழகத்தில் கண்டறியப்பட்ட பாறை ஓவியங்கள்
தமிழ்நாட்டுப் பாறை ஓவியங்களின் காலம்
உலகின் பிற பகுதிகளில் 30,000 ஆண்டுகளுக்கு முந்தியது வரையான பாறை ஓவியங்கள் கண்டுபிடிக்கப்பட்டுள்ளன. இந்தியாவில் கண்டுபிடிக்கப்பட்ட பாறையோவியங்கள் 5000 ஆண்டுகளுக்கு முற்பட்டவை அல்ல. ஆனால், தமிழ்நாட்டில் இதுவரை கண்டுபிடிக்கப்பட்ட பாறை ஓவியங்கள் பிற்பட்ட காலத்துக்கு உரியவையாகக் கருதப்படுகிறது. ஆர். வெங்கட்ராமன் போன்ற சில ஆய்வாளர்கள் தமிழ்நாட்டுப் பாறையோவியங்களிற் சில வரலாற்றுக்கு முந்திய காலத்துக்கு உரியவை எனக் குறிப்பிட்டிருந்தாலும், வேறு சிலர் இதை மறுத்து, வரலாற்றுக்கு முந்தியகாலப் பாறையோவியங்கள் எதுவும் இன்னும் தமிழ்நாட்டில் கண்டுபிடிக்கப்படவில்லை என்கின்றனர்.
வெளியிணைப்புக்கள்
பகுப்பு:பாறை ஓவியங்கள் பகுப்பு:தமிழ்நாட்டுப் பாறை ஓவியங்கள்
யாழ்ப்பாணம் பிரதேச செயலாளர் பிரிவு
யாழ்ப்பாணம் பிரதேச செயலாளர் பிரிவு இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநட்டின் வலிகாமப் பிரிவில் அமைந்துள்ளது. மாவட்டத் தலை நகரும், வட மாகாணத்தின் முக்கிய நகருமாகிய யாழ்ப்பாண நகரம் இப்பிரிவினுள்ளேயே அடங்கியுள்ளது. இப் பிரிவு துணை நிர்வாக அலகுகளாக 28 கிராம அலுவலர் பிரிவுகளைக் கொண்டுள்ளது. அத்தியடி, சுண்டிக்குளி, கொழும்புத்துறை, ஈச்சமோட்டை, கோட்டை, பெரியகடை, குருநகர், யாழ்ப்பாண நகரம், கொட்டடி, மருதடி, சோனகதெரு, நாவாந்துறை, நெடுங்குளம், பாசையூர், சிறாம்பியடி, சின்னக்கடை, திருநகர், வண்ணார்பண்ணையின் ஒரு பகுதி என்பன இப் பிரதேச செயலாளர் பிரிவினுள் அடங்குகின்றன. யாழ்ப்பாணக் குடாநாட்டின் தென்மேற்குக் கரையோரமாக அமைந்துள்ள இப் பிரிவின் மேற்கு, தெற்கு எல்லைகளில் கடல் உள்ளது. வடக்கில் நல்லூர், சண்டிலிப்பாய் ஆகிய பிரதேச செயலாளர் பிரிவுகள் உள்ளன.
இதன் பரப்பளவு 17 சதுர கிலோமீட்டர் ஆகும்.
குறிப்புக்கள்
<References/>
பைபுளோரைடு
பைபுளோரைடு (bifluoride) என்பது HF2- என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் எதிர்மின் அயனியாகும்.
தயாரிப்பு
நிறமற்றதாகக் காணப்படும் இது பொதுவாக புளோரைடு உப்புகள் ஐதரோபுளோரிக் அமிலத்துடன் வினைபுரியும்போது உருவாகிறது.
பயன்
பைபுளோரைடு உப்புகளை மின்னாற்பகுப்பு வினைக்கு உட்படுத்தி புளோரின் வாயுவை வர்த்தக அளவில் தயாரிக்கப் பயன்படுகிறது.
வினைகள்
பொட்டாசியம் பைபுளோரைடு, அமோனியம் பைபுளோரைடு போன்ற உப்புகள் புளோரைடு உப்புகளை ஐதரோபுளோரிக் அமிலத்துடன் வினைபுரியச் செய்து தயாரிக்கப்படுகின்றன. பொட்டாசியம் பைபுளோரைடு இரண்டாவது சமமான ஐதரசன் புளோரைடை இணைக்கிறது: இவ்வுப்புகள் சூடுபடுத்தப்பட்டால் ஐதரசன் புளோரைடு விடுவிக்கப்படுகிறது.
பெரியதடாகம் அனுவாவி சுப்பிரமணியசுவாமி கோயில்
பெரியதடாகம் அனுவாவி சுப்பிரமணியசுவாமி கோயில் தமிழ்நாட்டில் கோயம்புத்தூர் மாவட்டம், பெரியதடாகம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் சுப்பிரமணியசுவாமி, வள்ளி தெய்வாணை சன்னதிகளும், சிவன், ஆஞ்சநேயர், கன்னிமூலகணபதி, நவகிரகம், இடும்பன், பாதவிநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. [[தை மாதம்]] தைப்பூசம் 2நாள் முக்கிய திருவிழாவாக நடைபெறுகிறது. ஐப்பசி மாதம் சூரசம்காரம், திருக்கல்யாணம் திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இருதயநாத் மங்கேசுகர்
இருதயநாத் மங்கேசுகர் (Hridaynath Mangeshkar) (பிறப்பு: அக்டோபர் 26, 1937) இவர் ஓர் இந்திய இசை இயக்குனராவார். பிரபல இசைக்கலைஞர் தீனநாத் மங்கேசுகரின் ஒரே மகனும், இந்திய இசை மேதைகளான லதா மங்கேஷ்கர், ஆஷா போஸ்லே ஆகியோரின் தம்பியுமாவார். இவர் இசை மற்றும் திரைப்படத்துறையில் பாலாசாகேப் என்று பிரபலமாக அறியப்படுகிறார்.
சுயசரிதை
இவரது தாயார் கோமந்தக் மராத்தா சமாஜத்தைச் சேர்ந்தவர். லதா மங்கேஷ்கர், ஆஷா போஸ்லே, மீனா கதிகர் மற்றும் உஷா மங்கேஷ்கர் ஆகிய நான்கு சகோதரிகளுக்கு இவர் இளைய சகோதரராவர். மராத்தி நகைச்சுவை நடிகர் தமுன்னா மல்வாங்கரின் மகள் பாரதி மால்வங்கர் என்பவரை மணந்தார். இவர்களுக்கு ஆதிநாத், வைஜ்நாத் என்ற இரண்டு மகன்களும், இராதா என்ற ஒரு மகளும் உள்ளனர். 2009 ஆம் ஆண்டில், நாவ் மாஸா ஷாமி என்ற தனது முதல் இசைத் தொகுப்பை வெளியிட்டார். இராதா தனது தந்தையிடம் பயிற்சி பெற்றார். மேலும், தந்தையுடன் பல்வேறு மேடை நிகழ்ச்சிகளிலும் பங்கேற்று வருகிறார்.
தொழில்
இவர், தனது இசை வாழ்க்கையை 1955இல் வெளியான ஆகாஷ் கங்கா என்ற மராத்தித் திரைப்படத்தின் மூலம் தொடங்கினார். அதிலிருந்து, சன்சார், சானி, ஹா கெல் சவல்யாஞ்சா, ஜானகி, ஜெய்த் ரீ ஜெய்த், அம்பார்த்தா, நிவ்துங் போன்ற பல்வேறு மராத்தி படங்களுக்கும், ஒரு சில பாலிவுட் படங்களுக்கும் இசையமைத்துள்ளார்; அவற்றில் மிகவும் குறிப்பிடத்தக்கப் படங்களாக சுபா, லெக்கின் ... மற்றும் மாயா மெம்சாப் ஆகியவற்றைக் கூறலாம்.
இவர் பணி மிகவும் தேர்ந்தெடுக்கப்பட்டது. மராத்தி மற்றும் இந்தி மொழிகளில் பாடல்களை இயற்றியுள்ளார். இவரது பாடல்கள் பெரும்பாலும் சிக்கலான மீட்டர்களைக் கொண்டுள்ளன. விநாயக் தாமோதர் சாவர்க்கரின் சாகரா பிரன் தலமலாலா என்ற கவிதைக்கு இவரது இசை குறிப்பிடத்தக்கது. மராத்தி இலக்கியத்தில் மிகவும் பிரபலமான கவிஞர்களில் ஒருவரான ஞானேஷ்வரின் இசையமைப்புகளைக் கொண்ட இவரது 1982 இசைத் தொகுப்பான் ஞானேஸ்வர் மௌலி, மராத்தியில் நவீன பக்தி இசைக்கு வழியமைத்தது.
தூர்தந்தி என்ற தூர்தர்ஷன் இசை நாடகத்திற்கும் இவர் இசையமைத்தார். இவர், நாட்டுப்புறப் பாடல்களையும் இயற்றியுள்ளார்.
விருதுகள்
இந்தியக் குடியரசுத் தலைவரின் மதிப்புமிக்க தேசிய திரைப்பட விருது, மகாராட்டிரா மாநிலத்தின் லதா மங்கேஷ்கர் விருது, சிறந்த பாடகர் மற்றும் இசை இயக்குனர் / இசையமைப்பாளருக்கான ஏழு மகாராட்டிரா மாநில விருதுகள் போன்ற பல விருதுகளை இவர் தனது வாழ்க்கையில் பெற்றுள்ளார்.
பீம்சென் ஜோஷி, பண்டிட் ஜஸ்ராஜ் ஆகியோரின் கைகளால் இவருக்கு பண்டிட் பட்டம் வழங்கப்பட்டது. இந்திய அரசு இவருக்கு பத்மசிறீ விருதினை 2009 ஆண்டில் வழங்கியது.
எஸ். எஸ் மியூசிக்
'''எஸ். எஸ். மியூசிக்  (SS Music) அல்லது சதர்ன் ஸ்பைஸ் மியூசிக்''' (Southern Spice Music) தொலைக்காட்சி அலைவரிசை சென்னையை தளமாகக் கொண்டியங்கும் ஓர் இசைச்சேவை வழங்கும் செயற்கைக்கோள் தொலைக்காட்சியாகும். இது பல்மொழி ஆங்கில ஊடக அலைவரிசையாக மேற்கத்திய பரப்பிசை மற்றும் தென்னிந்திய மொழித் திரைப்படப் பாடல்களை ஒலிபரப்பி வருகிறது. சில நேரங்களில் இந்தி திரைப்படப் பாடல்களும் ஒலிபரப்பாகின்றன.
இந்த அலைவரிசையில் நிகழ்ச்சி ஒருங்கிணைப்பாளர்களாக விளங்கிய பலர் இந்தியத் திரைப்படத்துறைக்கு சென்று வெற்றி அடைந்துள்ளனர். ஒருங்கிணைப்பாளர் கிரைக் வழங்கும் ரீச் அவுட் என்ற நிகழ்ச்சியும் பரவலாக விரும்பப் பட்டது. தனது "சிஸ்லிங் ஹிட்ஸ்" என்ற நிகழ்ச்சியில் 2010ஆம் ஆண்டு 25 மார்ச்சு மற்றும் ஏப்ரல் 10 நாட்களில்  ஆபாசமாகக் காட்டியதாக இந்திய அரசின் தகவல் ஒலிபரப்பு அமைச்சகம் அவ்வாண்டு நவம்பர் 22 நள்ளிரவு முதல் ஒரு வார காலத்திற்கு நவம்பர் 29 வரை தடை செய்தது.
வெளியிணைப்புகள்
பகுப்பு:இந்தியத் தொலைக்காட்சி நிறுவனங்கள்
ஐபோன் 6
நேர்மறையான வரவேற்பு இருந்தபோதிலும், ஐபோன் 6 மற்றும் 6 பிளஸ் பல வன்பொருள் சிக்கல்களுக்கு உட்பட்டுள்ளன,
வரலாறு
ஐபோன் அறிமுகப்படுத்தப்பட்டதிலிருந்து ஐபோன் 4 எஸ் வரை, ஐபோன்கள் 3.5 அங்குல காட்சிகளைப் பயன்படுத்தின - அவை மற்ற நிறுவனங்களில் பயன்படுத்தப்படும் திரைகளை விட சிறியவை. ஐபோன் 5 மற்றும் அதன் பிறகான திறன்பேசிகள் சற்று நீளாமான திரை அளவினைக் கொண்டிருந்தன. சந்தைப் பங்கில் ஆப்பிள் தனது மதிப்பினை இழந்ததைத் தொடர்ந்து, ஜனவரி 2014 ஐபோன் மாதிரிகள் பெரிய, 4.7 அங்குல மற்றும் 5.5 அங்குல டிஸ்ப்ளேக்களுடன் அறிமுகப்படுத்தத் தயாராகி வருவதாக செய்திகள் வெளியாகின
ஐபோன் 6 மற்றும் ஐபோன் 6 பிளஸ் ஆகியவை செப்டம்பர் 9, 2014 அன்று கலிபோர்னியாவின் குபேர்டினோவில் உள்ள பிளின்ட் சென்டர் ஃபார் பெர்ஃபாமிங் ஆர்ட்ஸில் செப்டம்பர் 19, 2014 அன்று ஒரு பத்திரிகையாளர் நிகழ்வின் போது அதிகாரப்பூர்வமாக வெளியிடப்பட்டன  முன்பதிவுகள்  செப்டம்பர் 12, 2014 அன்று தொடங்கியது, ஐபோன் 6, 649 அமெரிக்க டாலர்களிலும், ஐபோன் 6 பிளஸ் 749 அமெரிக்க டாலர்களிலும்  விற்பனைக்கு வந்தது. சீனா தவிர ஏனைய நாடுகளில் இந்த ஐபோன் 6 மற்றும் ஐபோன் 6 ஐ வெளியனது. சீன அரசின் தொழில்துறை மற்றும் தகவல் தொழில்நுட்ப அமைச்சகம் இந்த திறன்பேசிகளின் விற்பனைக்கு அனுமதி வழங்காத காரணத்தினால் சீனாவில் விற்பனை ஆகவில்லை என்று உள்ளூர் ஊடகங்கள் செய்தி வெளியிட்டன, மேலும் அந்த ஆண்டின் தொடக்கத்தில்  சீன மத்திய தொலைக்காட்சியின் செய்தி அறிக்கையானது ஐபோன் சாதனங்கள் தேசிய பாதுகாப்புக்கு அச்சுறுத்தலாக உள்ளதாக குற்றம் சாட்டியது, ஏனெனில் iOS 7 இன் இருப்பிடங்கள் வசதியானது  மாநில ரகசியங்களை அம்பலப்படுத்தக்கூடும் என நினைத்தது.
சான்றுகள்
பகுப்பு:ஐஓஸ்
பொட்டாசியம் அயோடேட்டு
பொட்டாசியம் அயோடேட்டு (Potassium iodate) என்பது KIO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம் (K+) நேர்மின் அயனிகளும் அயோடேட்டு (IO3) எதிர்மின் அயனிகளும் 1:1 என்ற விகிதத்தில் சேர்ந்து பொட்டாசியம் அயோடேட்டு என்ற அயனிச் சேர்மம் உருவாகிறது. எத்தனால், நீர்ம அமோனியா, நைட்ரிக் காடி போன்ற கரைசல்களில் பொட்டாசியம் அயோடேட்டு கரையாது. பொட்டாசியம் அயோடைடு கரைசலில் இது கரையும். வெண்மை நிறத்தில் படிகத் தூளாக நெடியற்றதாக பொட்டாசியம் அயோடேட்டு காணப்படுகிறது.
தயாரிப்பும் வினைகளும்
பொட்டாசியம் அயோடேட்டு ஒரு ஆக்சிசனேற்ற முகவர் என்பதால் எரியக்கூடிய பொருட்களுடன் தொடர்பு கொண்டால் அல்லது ஒடுக்கும் முகவர்களுடன் தொடர்பு கொள்ள நேரிட்டால் இது தீயை ஏற்படுத்தும். . பொட்டாசியம் தனிமத்தை கொண்ட பொட்டாசியம் ஐதராக்சைடு போன்ற காரத்துடன் அயோடிக் அமிலம் வினைபுரிவதால் பொட்டாசியம் அயோடேட்டு உருவாகிறது. உதாரணமாக,
HIO3 + KOH → KIO3 + H2O
செறிவூட்டப்பட்ட பொட்டாசியம் ஐதராக்சைடின் சூடான கரைசலுடன் அயோடினை சேர்த்து வினைபுரியச் செய்வதன் வழியாகவும் பொட்டாசியம் அயோடேட்டை தயாரிக்கலாம்.
3 I2 + 6 KOH → KIO3 + 5 KI + 3 H2O
KI + KClO3 → KIO3 + KCl
வெப்பம், அதிர்ச்சி, உராய்வு, எரியக்கூடிய பொருட்கள், ஒடுக்கும் பொருட்கள், அலுமினியம், கரிம சேர்மங்கள், கார்பன், ஐதரசன் பெராக்சைடு, சல்பைடுகள் .போன்றவை பொட்டாசியம் அயோடேட்டு கையாள்கையில் தவிர்க்க வேண்டிய சில பொருள்களின் பட்டியலாகும்.
பயன்கள்
சில நேரங்களில் அயோடின் குறைபாட்டைத் தடுக்க மேசை உப்பை அயோடினேற்றம் செய்ய பொட்டாசியம் அயோடேட்டு பயன்படுத்தப்படுகிறது. ஏனெனில் ஈரமான சூழ்நிலையில் மூலக்கூறு ஆக்சிசனால், அயோடைடை அயோடினாக ஆக்சிசனேற்ற முடியும்.. அமெரிக்க நிறுவனங்கள் பொட்டாசியம் அயோடைடுடன் தயோசல்பேட்டுகள் அல்லது பிற ஆக்சிசனேற்றிகளை சேர்க்கின்றன. மற்ற நாடுகளில், உணவு அயோடினுக்கான ஆதாரமாக பொட்டாசியம் அயோடேட்டு பயன்படுத்தப்படுகிறது. இது குழந்தைகளுக்காகத் தயாரிக்கப்படும் சில வகையான பாலில் ஒரு மூலப்பொருளாக உள்ளது. . பொட்டாசியம் புரோமேட்டை போலவே, பொட்டாசியம் அயோடேட்டும் எப்போதாவது ரொட்டி தயாரிக்கும் தொழிலில் மாவை பதப்படுத்தும் முகவராகப் பயன்படுத்தப்படுகிறது.
மேற்கோள்கள்
பகுப்பு:அயோடேட்டுகள் பகுப்பு:பொட்டாசியம் சேர்மங்கள் பகுப்பு:ஆக்சிசனேற்றிகள்
கல்பதுக்கை
கல்பதுக்கை (cist, அல்லது kist) என்பது பெருங்கற்காலத்தில் இறந்தவர்களுக்காக அமைக்கப்பட்ட நினைவுச்சின்ன வகைகளுள் ஒன்றாகும். கற்பதுக்கைகள் உலகின் பல்வேறு பகுதிகளிலும் காணப்படுகின்றன. ஐரோப்பா, ஆசியா ஆகிய கண்டங்களின் பல நாடுகளில் வரலாற்றுக்கு முற்பட்ட காலத்திலிருந்தே கற்பதுக்கைகள் அமைக்கப்பட்டதுக்கான சான்றுகள் காண்டறியப்பட்டுள்ளன. பொதுவாக, இது, இறந்தவர்களின் உடலை அடக்கம் செய்வதற்கான கல்லால் அமைக்கப்பட்ட சிறிய பெட்டிபோன்ற அமைப்பு எனப்படுகிறது. தென்னிந்தியாவிலும் பல கற்பதுக்கைகளைக் கண்டுபிடித்துள்ளனர். தென்னிந்தியாவில் காணப்படும் பிற்காலத்துக் கற்பதுக்கைகள் கூடிய சிக்கல்தன்மை கொண்டவை. இவை நிலத்தில் குழி தோண்டி அதனை அறைகளாகப் பிரித்து உருவாக்கப்படும் ஒரு அமைப்புக் கொண்டவை. இயற்கையாகக் காணப்படும் பெரிய கற்களைக் கொண்டு அமைக்கப்படும் கல்திட்டைகள் போலன்றி, முறையாக வேண்டிய அளவுக்கு வெட்டியெடுக்கப்பட்ட கற்பலகைகளைப் பயன்படுத்தியே இவ்வாறான கல்பதுக்கைகள் அமைக்கப்பட்டன. இவை அவற்றின் அளவுக்கேற்ப ஒன்று அல்லது அதற்கு மேற்பட்ட எண்ணிக்கையுள்ள கற்பலகைகளினால் மூடப்படுகின்றன.
சொற்பொருள்
மதராசுப் பல்கலைக்கழகத் தமிழ்ப் பேரகரமுதலியில் தரப்பட்டுள்ள சொற்பொருள்களில் இருந்து, "பதுக்கை" என்னும் சொல் "மறை", "ஒளி" போன்ற பொருள் கொண்ட "பதுக்கு" என்பதில் இருந்து பிறந்ததாகத் தெரிகிறது. இப்பேரகர முதலியின்படி, "பதுக்கை" என்பது "கற்குவியல்", "இலைக்குவியல்", "மணற்குன்று" போன்ற பல்வேறு குவிந்திருக்கும் பொருட்களைக் குறிப்பதாகவும் தெரிகிறது. பண்டைக் காலத்தில் இறந்தோரை அடக்கம் செய்த இடங்களை மறைப்பதற்கான கற்களைக் குவியல்கள் பதுக்கைகள் என அழைக்கப்பட்டன. பல சங்கப் பாடல்களில் குறிப்பிடப்படும் "பதுக்கைகள்" இவ்வகையினவாக இருந்ததாகத் தெரிகிறது. காலப்போக்கில், அடக்கக் குழிகள் சிக்கல்தன்மை கொண்டவையாக வளர்ச்சியடைந்த பின்னரும், அவற்றின்மீது அடையாளத்துக்காகக் கற்கள் குவிக்கப்பட்டு முழு அமைப்புமே பதுக்கைகள் என அழைக்கப்பட்டன. "கல்பதுக்கை" அல்லது "கற்பதுக்கை" என்னும் வழக்கு சங்ககாலப் பாடல்களில் காணப்படவில்லை. பிற்காலத்திலேயே இச்சொல் பயன்பாட்டுக்கு வந்திருக்கக்கூடும்.
சங்ககாலப் பதுக்கைகள்
சங்கத்தமிழ் ஆக்கங்களான அகநானூறு, புறநானூறு, ஐங்குறுநூறு போன்றவற்றில் அக்காலத்துப் பதுக்கைகள் குறித்த குறிப்புக்கள் உள்ளன. அக்காலத்தில் பாலை நிலத்தின் வழியே செல்லும் வழிப்போக்கர்களைக் கொன்று பொருள் பறிக்கும் மறவர்கள், அவ்வாறு கொல்லப்பட்டோரின் உடல்களின் மீது தழைகளைப் போட்டு மூடிக் கற்களையும் குவித்து மேடு செய்து வைப்பர். பாலை நிலத்தினூடு செல்லும் பாதைகளின் மருங்கில் காணப்படும் இவ்வாறான பதுக்கைகளின் அச்சம் ஊட்டும் வருணனைகளைச் சங்கப் பாடல்கள் தருகின்றன. நரிகள் போன்ற காட்டு விலங்குகள் சிதைக்காமல் இருப்பதற்காகவும், பிணங்கள் எழுந்துவரக்கூடும் என்ற நம்பிக்கையினால், அவ்வாறு நடப்பதைத் தவிர்ப்பதற்குமாகவே தொடக்க காலங்களில் பிணங்களையோ, அவை புதைக்கப்பட்ட இடங்களையோ கற்கள் போட்டு மூடினர் என்கின்றனர்.
சங்ககாலத்து நினைவுக் கற்கள் பற்றி ஆராய்ந்த கிருஷ்ணமூர்த்தி, அக்காலத்தில் நினைவுக் கற்களின் வளர்ச்சியினை 4 கட்டங்களாகப் பார்க்கலாம் என்கிறார். இவற்றில் முதற்கட்டம் கிமு 8 ஆம் நூற்றாண்டு முதல் கிமு மூன்றாம் நூற்றாண்டு வரை என்றும், இரண்டாம் கட்டம் கிமு 3 ஆம் நூற்றாண்டு முதல் கிபி முதலாம் நூற்றாண்டு வரை என்றும், மூன்றாம் கட்டம் கிபி முதல் நூற்றாண்டிலிருந்து கிபி 4 ஆம் நூற்றாண்டு வரை என்றும் இதற்குப் பிந்திய காலத்தை நான்காம் கட்டமாகவும் அவர் பிரித்துள்ளார். இக்கால கட்டங்களினூடாகப் பல்வேறு வகையான நினைவுச் சின்னங்களுடன் கற்பதுக்கைகளும் வளர்ச்சியடைந்து வந்தன. காட்டு விலங்குகளிடம் இருந்து பாதுகாப்பதற்காகப் பிணங்களைக் கற்களால் மூடிய ஒரு நிலையில் இருந்து, சடங்குகளோடு கூடிய நினைவுச் சின்ன அமைப்புமுறை வளர்ச்சியடைந்ததை இலக்கியங்கள் காட்டுகின்றன. நடுகல் எடுப்பது குறித்து, காட்சி, கால்கோள், நீர்ப்படை, நடுதல், பெரும்படை, வாழ்த்தல் என்னும் ஆறு நிலைகள் தொல்காப்பியத்தில் குறிப்பிடப்படுகின்றன. இங்கே நடுகல் என்பது தற்காலத்தில் நடுகல் என்று புரிந்து கொள்ளப்படுவதை விட, கற்பதுக்கையை உள்ளடக்கிய பிற நினைவுக் கற்களுக்கே பொருந்தும் எனப்படுகிறது.
தென்னிந்தியக் கற்பதுக்கைகள்
தென்னிந்தியாவில் தொல்லியல் ஆய்வுகள் மூலம் பல கற்பதுக்கைகள் கண்டறியப்பட்டுள்ளன. இடுதுளைகளுடன் கூடிய கற்பதுக்கைகள், கற்குவையுடன் கூடிய கற்பதுக்கைகள் எனப் பல்வேறு வகைகளில் இவ்வாறான கற்பதுக்கைகள் உள்ளன.
கற்பதுக்கைகள் வடிவமைப்புக்கு ஏற்பச் செதுக்கிய கற்களினால் அமைக்கப்பட்டவை. இதனால், கருங்கல்லைப் பயன்படுத்தாமல், செதுக்குவதற்கு இலகுவான செம்புரைக்கல்லைப் பயன்படுத்தியுள்ளதைக் காண முடிகிறது. இவ்வகைக் கற்கள் கிடைக்கக்கூடிய இடங்களில் இவ்வகையான கற்பதுக்கைகள் கூடுதலாகக் காணப்படுவதாகத் தெரிகிறது. இவ்வாறான கற்பலகைகளைச் சுவசுத்திக்க வடிவில் அமையும்படி நிறுத்திச் சுவர்கள் அமைக்கப்பட்டுள்ளன. இந்த அமைப்பு கற்கள் உட்புறமாகச் சரிந்து விழுந்துவிடாமல் இருக்க உதவுகிறது. இது மேலே ஒரு பலகைக் கல்லை வைத்து மூடப்படுகிறது.
இடுதுளைகள்
நான்கு பக்கச் சுவர்களில் ஒன்றில் துளை இடப்பட்டிருக்கும். இது இடுதுளை எனப்படுகிறது. பெரிய கற்பதுக்கைகளில் இத்துளைகள் ஒரு ஆள் நுழையக்கூடிய அளவு பெரிதாக இருக்கும். இந்த இடுதுளையூடாகவே ஈமக் குழிக்குள் ஈமப் பொருட்கள் வைக்கப்படுகின்றன. உள்ளே தடுப்புச் சுவர்கள் இருக்கும் இடங்களில் இவற்றிலும் இடுதுளைகள் இருப்பது கண்டறியப்பட்டுள்ளது. இடுதுளைகள் சதுரம், வட்டம் ஆகிய வடிவங்களிலும், வேறு சில குறியீட்டு வடிவங்களிலும் காணப்படுகின்றன. . "ம" வடிவில் அமைந்த இடுதுளைகள் தருமபுரி, வட ஆற்காடு ஆகிய மாவட்டங்களில் மட்டுமே சில இடங்களில் காணப்படுகின்றன.
இவற்றையும் பார்க்கவும்
பகுப்பு:அடக்க முறைகள் பகுப்பு:பெருங்கற்படை சின்னங்கள்
கர்னாக் கற்கள்
கர்னாக் கற்கள் (Carnac stones) என்பது, பிரான்ஸ், பிரிட்டனியிலுள்ள கர்னாக் என்னும் ஊரைச் சுற்றிலும் அசாதாரணமாக அடர்ந்து காணப்படுகின்ற பெருங்கற்காலக் களங்களைக் குறிக்கின்றது. இங்கே, கல்திட்டைகள், குத்துக்கற்கள் போன்ற 3000 க்கும் மேற்பட்ட வரலாற்றுக்கு முற்பட்ட பெருங்கல் சின்னங்கள் காணப்படுகின்றன. இவையனைத்தும் உள்ளூரில் கிடைக்கும் பாறைகளிலிருந்து உடைத்து எடுக்கப்பட்டு, பிரிட்டனியின் செல்ட்டிக்குகளுக்கு முற்பட்ட மக்களால் அமைக்கப்பட்டவை. இதுவே இத்தகையவற்றுள் உலகிலேயே மிகப்பெரிய தொகுதியாகும்.
பகுப்பு:மானிடவியல்
ஆசிப் இக்பால்
ஆசிப் இக்பால் ரஸ்வி (Asif Iqbal ), உருது : آصف اقبال رضوی, பிறப்பு: சூன் 6 1943 ), ஒரு பாக்கித்தானியத் துடுப்பாட்டக்காரர். இவர் 58 தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1964 இலிருந்து 1980 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார். பாக்கித்தான் தேசிய அணியின் தலைவராக 1975-1976 / 1978-1979 பருவ ஆண்டுகளில் கடமையாற்றியுள்ளார்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1943 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
துர்கவுலியா
மக்கள் தொகையியல்
2011 ஆம் ஆண்டின் இந்திய மக்கள் தொகைக் கணக்கெடுப்பின்படி துர்கவுலியா கிராமத்தின் மக்கள்தொகை 1983 நபர்கள் ஆகும். இவர்கள் 316 குடும்பங்களில் வாழ்ந்தனர். இம்மக்கள்தொகையில் 52.54% நபர்கள் ஆண்கள் மற்றும் 47.45% நபர்கள் பெண்களாவர். இக்கிராமத்தின் எழுத்தறிவு சதவீதம் 41.65% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 67.19% நபர்கள் ஆண்கள் மற்றும் 32.8% நபர்கள் பெண்களாவர். மக்கள் தொகையில் 22.44% நபர்கள் 6 வயதுக்கு கீழ் உள்ளவர்களாகும்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
வெங்கடேஸ்வர பெருமாள் கோவில், மேல திருப்பதி
ஸ்ரீ வெங்கடேஸ்வர பெருமாள் திருக்கோவில் திருப்பூர் மாவட்டத்தின் மொண்டிபாளையம் என்னும் ஊரில் அமைந்துள்ள வைணவ கோவில். இது கொங்கு பகுதியில் ’மேலத் திருப்பதி’ என்று அழைக்கபடுகிறது. திருப்பதி செல்ல முடியாதோர் இங்கு வந்து வழிபட்டால் அதே பயன் கிட்டும் என்பது நம்பிக்கை.
தல வரலாறு
இக்கோவில் கொண்டம நாயக்கர் என்ற குறு நில மன்னர் ஆட்சி செய்து வந்துள்ளார். அவரின் பண்ணையில் இருந்த ஒரு பசு தனியாக சென்று ஒரு மணல்குன்றின் மேல் பாலை சுரந்தது. அதனை கண்ட அவர் அங்கு தோண்டி பார்க்கையில் பெருமாளின்  ஆயுதங்களான சங்கு, சக்கிரம், கடாயம், சிக்கந்தி போன்றவற்றை கண்டார். இது கடவுளின் அருள் என்று எண்ணி அங்கு இக்கோவிலைக் கட்டியதோடு திருப்பதிக்கு நிகராக பூஜைகள் போன்றவற்றையும் செய்து வந்தார்.
வெளியிணைப்புகள்
பகுப்பு:திருப்பூர் மாவட்டத்திலுள்ள பெருமாள் கோயில்கள்
பே கெட், நியூ செர்சி
பரப்பளவு
2010இன் மதிப்பீட்டின் அடிப்படையில் இது 0.70 சதுர கிலோ மீற்றர் பரப்பளவைக் கொண்டுள்ளது. இதில் 0.58 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.12 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 968 ஆகும். பே கெட் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,662.8 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
சின்னகவுண்டாபுரம் ஊராட்சி
சின்னகவுண்டாபுரம் ஊராட்சி (Chinnagoundapuram Gram Panchayat), தமிழ்நாட்டின் சேலம் மாவட்டத்தில் உள்ள அயோத்தியாபட்டணம் வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2867 ஆகும். இவர்களில் பெண்கள் 1410 பேரும் ஆண்கள் 1457 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிருங்கிபுரம்
இந்து தொன்மவியல்
இராமாயணம் இதிகாசத்தின்படி, வேடர் குலத்தலைவர் குகன் உதவியுடன், இராமர், சீதை மற்றும் இலக்குவன் சிருங்கிபேபுரத்தில் பாயும் கங்கை ஆற்றை படகில் கடந்து வனம் புகுந்தனர்.
மேற்கோள்கள்
பகுப்பு:அலகாபாத் மாவட்டம்
பகுப்பு:இராமாயண நிகழிடங்கள்
குத்துக்கல்
குத்துக்கல் (menhir) அல்லது நெடுங்கல் என்பது பெரிய நிலைக்குத்தாக நாட்டப்படுகின்ற தனிக் கல்லாகும். இது வரலாற்றுக்கு முற்பட்ட காலம் முதலாகவே இறந்தோருக்காக அமைக்கப்படும் நினைவுச் சின்னமாகும்.
முக்கிய குத்துக்கற்கள்
தற்போது இருப்பவற்றுள் மிகப்பெரிய குத்துக்கல், பிரான்ஸ் நாட்டின் பிரிட்டனியில் உள்ள லோக்காமரியாக்கர் (Locmariaquer) என்னுமிடத்தில் அமைந்துள்ளது. அமைக்கப்பட்டபோது 20 மீட்டர்கள் உயரமாக இருந்திருக்கக்கூடிய இது இன்று நான்கு துண்டுகளாக உடைந்து விழுந்து கிடக்கின்றது. இதனால் இது பெரிய உடைந்த குத்துக்கல் எனப்படுகின்றது. முழுக்கல்லாக இருந்தபோது சுமார் 330 தொன்கள் நிறை கொண்டதாக இருந்திருக்கும் எனக் கணிக்கப்பட்டுள்ள இது, இயந்திர வலுவின் உதவியின்றி மனிதனால் நகர்த்தப்பட்ட, உலகிலேயே இரண்டாவது அதிக பாரமான பொருள் என்று கூறப்படுகின்றது. பிரிட்டனியில் உள்ள கர்னாக் கற்கள் (Carnac stones) எனப்படும் குத்துக்கல் தொகுதி மிகவும் பிரபலமானது. இங்கே 3000 க்கு மேற்பட்ட குத்துக்கற்கள் மூன்று பிரிவுகளாக ஒழுங்கு படுத்தப்பட்டுப் பல கிலோமீட்டர் தூரத்துக்கு வரிசையாக அடுக்கப்பட்டுள்ளன.
குத்துகல் வழிபாடு
குத்துக்கல்லைத் தமிழகத்தில் முன்னோர்களாக நினைத்து வணங்கி வழிபட்டு வந்துள்ளனர். சேலம் நகரின் அம்மாப்பேட்டை எனுமிடத்தில் குத்துக்கல்லை கூச்சிக்கல் முனியப்பன் என்ற பெயரில் வழிபடுகின்றனர். நெல்லை மாவட்டம் சமூகரெங்கபுரம் எனும் ஊரில் உள்ள குத்துகல்லை குத்துக்கல் மாடசுவாமி என்று வழிபடுகின்றனர்.
இவற்றையும் பார்க்கவும்
பகுப்பு:மானிடவியல் பகுப்பு:பெருங்கற்படை சின்னங்கள்
காளிதாஸ் ராய்
காளிதாஸ் ராய் (Kalidas Roy 1889-1975) தாகூர் காலத்திய வங்காள இலக்கியக் கவிஞர் மற்றும் ஆசிரியர் ஆவார். வைணவக் கவிஞரான லோசன் தாசின் வம்சாவளியில் வந்தவர். இவரது தந்தை ஜோகெந்திரநாத் ராய் ஆவார். அரபு மற்றும் பாரசீக மொழிகளில் அவர் எழுதினார்.
பணி
கொல்கத்தா பல்கலைக்கழகத்துடன் இணைந்த பெர்ஹாம்பூர் கல்லூரியில் இருந்து தனது முதல் பட்டம் பெற்றார். பின்னர் அவர் ஸ்காட்டிஷ் சர்ச் கல்லூரியில் தத்துவத்தில் எம்ஏ பட்டம் பெற்றார்.
ராய் பாரிஷா உயர்நிலை பள்ளி (கொல்கத்தா) மற்றும் மித்ரா நிறுவனம், கொய்யுவோவின் பொவனிப்பூர் கிளை, கொல்கத்தாபோன்ற (தலைமை ஆசிரியராக) கல்வி நிறுவனங்களில் பணிபுரிந்தார்.
வங்காள இலக்கியத்தின் தாகூர் காலக் கவிஞர்களில் காளிதாஸ் ராயும் ஒருவராவார். அவருடைய கவிதைகளில் வைஷ்ணவக் கருத்துக்களின் தாக்கம் கொண்டிருந்தன. அவர் 19 கவிதை நூல்கள் எழுதினார். அவருடைய புகழ்பெற்ற கவிதைகளுள் ஆசிரியர் மாணவர்களுடனான தொடர்பு பற்றிய ”சாத்திரதாரா”வும் “திரிரத்னா”வும் அடங்கும் அவர் கவிதைகள் மட்டுமல்லாது, சமஸ்கிருத நூல்களை மொழிபெயர்த்தார். மேலும் புத்தகங்களின் விமர்சன மதிப்பீடுகளும் செய்தார்.
25 அக்டோபர் 1975 இல் அவர் இறந்தார்.
நூலகம்
அவருடைய கவிதைகளில் சில:
மேற்கோள்கள்
பகுப்பு:1889 பிறப்புகள் பகுப்பு:1975 இறப்புகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்தியக் கவிஞர்கள்
மேரி அக்னெசு சேசு
மேரி அக்னெசு சேசு (Mary Agnes Chase) (1869–1963) என்ற அமெரிக்கத் தாவரவியல் அறிஞர், புற்களை ஆராய்ச்சி செய்தவருள் ஒருவர் ஆவார். புல் இனத் தாவரங்களை ஆராய்ச்சி செய்யும் இயலுக்கு, புல்லியல் (Agrostology) என்று பெயர் ஆகும். இந்த இனத்தாவரங்கள், பொவேசி (Poaceae அல்லது Gramineae) என்ற தாவரவியல் வகைப்பாட்டின் கீழ் அமைக்கப்பட்டுள்ளது.
தாவர அலகு
ஓமோலெபிசு (Homolepis), சுகுடாச்னே (Scutachne) என்பவை, இவரின் பெயரில் உள்ள இரண்டு தாவர அலகு ஆகும். இவர் பெயரில் உள்ள தாவர இனம் வருமாறு;-
வெளியிணைப்புகள்
பகுப்பு:தாவரவியலாளர்கள் பகுப்பு:1869 பிறப்புகள் பகுப்பு:1963 இறப்புகள் பகுப்பு:ஐக்கிய அமெரிக்கப் பெண்ணியவாதிகள்
பாண்டியராஜன்
பாண்டியராஜன் (Pandiarajan, பிறப்பு : 2 அக்டோபர் 1959) என்பவர் தமிழ்நாட்டுத் திரைப்பட நடிகர் ஆவார். இவர் நகைச்சுவை கதாபாத்திரத்திலும், குணச்சித்திர வேடத்திலும் நடித்துள்ளார்.
இளமைக்காலம்
பாண்டியராஜ் 1959 அக்டோபர் 2 இல் இரத்னம் சுலோச்சனா ஆகியோருக்கு சென்னை, சைதாப்பேட்டையில் பிறந்தார். இவருக்கு மகேஸ்வரி மற்றும் கீதா என இரண்டு சகோதரிகள் உள்ளனர். இவர் 1986 ஆம் ஆண்டு வாசுகி என்பவரை மணந்தார். இவர்களுக்கு பிரித்வி ராஜன், பல்லவராஜன், பிரேம்ராஜன் என மூன்று மகன்கள் உள்ளனர்.
விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020
விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020 விவசாய உற்பத்தி சந்தைக் குழு (ஏபிஎம்சி) சந்தைகள் மற்றும் மாநில ஏபிஎம்சி சட்டங்களின் கீழ் அறிவிக்கப்பட்ட பிற சந்தைகளின் வளாகங்களுக்கு அப்பாலும் விவசாயிகள் தங்களின் உற்பத்திப் பொருட்களை மாநிலங்களுக்கு உள்ளும் மற்றும் மாநிலங்களுக்கு இடையேயான வர்த்தகத்தை அனுமதிக்கிறது.
பண்ணை வாயில்கள், தொழிற்சாலை வளாகங்கள், கிடங்குகள், களஞ்சியம் மற்றும் குளிர் களஞ்சியங்கள் போன்ற "வெளிப்புற வர்த்தக பகுதிகளில்" வர்த்தகம் செய்ய இந்தச் சட்டம் அனுமதிக்கிறது. முன்னதாக, விவசாய வர்த்தகத்தை ஏபிஎம்சி யார்டுகள் / மண்டிகளில் மட்டுமே வணிகத்தினை நடத்த முடியும்.
பின்னணி
மக்களவையில் இந்த மசோதா 17 செப்டம்பர் 2020 அன்றும் மற்றும் மாநிலங்களவை 20 செப்டம்பர் 2020 அன்று இந்த மசோதவிற்கு ஒப்புதல் அளித்தது.
சான்றுகள்
பகுப்பு:2020 இல் இந்தியா
முதுகுளத்தூர் (சட்டமன்றத் தொகுதி)
முதுகுளத்தூர் சட்டமன்றத் தொகுதி (Mudukulathur Assembly constituency), இராமநாதபுரம் மாவட்டத்தின் ஒரு சட்டமன்றத் தொகுதி ஆகும். இத்தொகுதியில் முக்குலத்தோர், தேவேந்திர குல வேளாளர், யாதவர், முஸ்லிம்கள், மற்றும் கிறிஸ்தவர்கள் குறிப்பிடும்படியாக பரவலாக உள்ளனர்.
தொகுதியில் அடங்கியுள்ள பகுதிகள்
முடிமன்னார்கோட்டை, நீராவி, நீ> கரிசல்குளம், மேலராமநதி, கீழராமநதி, க.நெடுங்குளம், ஆனையூர், பாக்குவெட்டி, செங்கப்படை, முதல்நாடு, முஷ்டக்குறிச்சி, சீமானேந்தல், புதுக்கோட்டை, பேரையூர், கள்ளிக்குளம், ஊ.கரிசல்குளம், க.வேப்பங்குளம், பம்மனேந்தல், மாவிலங்கை, அரியமங்களம், கோவிலாங்குளம், கொம்பூதி, வில்லானேந்தல், மு.புதுக்குளம், இடிவிலகி, பொந்தம்புளி, திம்மநாதபுரம், து.வாலாகப்ரமணியபுரம், பா.முத்துராமலிங்கபுரம், பெருநாழி, காடமங்களம், சடையனேந்தல், சம்பக்குளம் மற்றும் தவசிக்குறிச்சி கிராமங்கள்.
வாக்காளர் எண்ணிக்கை
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி ,
மேற்கோள்கள்
பகுப்பு:இராமநாதபுரம் மாவட்டம் பகுப்பு:தமிழ்நாடு சட்டமன்றத் தொகுதிகள்
ஆசிப் மசூத்
சையித் ஆசிப் மசூத் சாஹ் (Syed Asif Masood Shah, பிறப்பு: சனவரி 23 1946 ), ஒரு பாக்கித்தானியத் துடுப்பாட்டக்காரர். இவர் 16 தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1969 இலிருந்து 1977 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1946 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
வஸ்தோக் 4
வஸ்தோக் 4 என்பது சோவியத் விண்வெளித் திட்டத்தின் ஒரு பகுதியாகும். வஸ்தோக் 3 ஏவப்பட்ட ஒரு நாளில் இதுவும் ஏவப்பட்டது. இதன்மூலம், ஒரே நேரத்தில் இரு மனிதரை ஏற்றிய விண்கலங்கள் சுற்றுப்பாதையில் இருந்த முதல் நிகழ்வு ஏற்பட்டது. இக் கலத்தில் விண்வெளிவீரர் பவெல் பொப்போவிச் பயணம் செய்தார். இரு விண்கலங்களும் பூமியைச் சுற்றியபோது இரு கலங்களும் 5 கிலோ மீட்டர் இடைவெளிக்குள் நெருங்கி வந்ததுடன், இரு கலங்களுக்கும் இடையில் வானொலித் தொடர்பும் நடைபெற்றது.
இத் திட்டம் பெரும்பாலும் திட்டமிட்டபடியே நடைபெற்றாலும், வஸ்தோக் 4 இன் உயிர்காப்பு முறைமை சரியாக இயங்காததால் வெப்பநிலை 10 °ச வரை இறங்கியது. பொப்போவிச் கொடுத்த சமிக்ஞை ஒன்றை, அவர் விரைவாகக் கலத்தைப் பூமிக்குக் கொண்டு வருமாறு கேட்டதாகப் பிழையாகப் புரிந்து கொண்ட தரைக் கட்டுப்பாட்டு நிலையத்தினர், வஸ்தோக் 4 இன் பறப்பைத் திட்டமிட்டதற்கு முன்னதாகவே முடிவுக்குக் கொண்டுவந்தனர். இத் திட்டத்தின் மீள்கலம் மாஸ்கோவில் உள்ள அருங்காட்சியகம் ஒன்றில் வைக்கப்பட்டுள்ளது. எனினும் இது வஸ்ஹோத் 2 கலத்தைப் போன்ற வடிவில் மாற்றப்பட்டுள்ளது.
பகுப்பு:சோவியத் விண்வெளிப் பயணங்கள்
பொன்னட்பூண்டி ஊராட்சி
பொன்னட்பூண்டி ஊராட்சி (Ponnatpoondi Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 748 ஆகும். இவர்களில் பெண்கள் 357 பேரும் ஆண்கள் 391 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
புத்தன் சந்தை முத்தாரம்மன் கோயில்
புத்தன் சந்தை முத்தாரம்மன் கோயில் தமிழ்நாட்டில் கன்னியாகுமரி மாவட்டம், புத்தன் சந்தை என்னும் ஊரில் அமைந்துள்ள அம்மன் கோயிலாகும்.
பொன்னட்பூண்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
புத்தன் சந்தை முத்தாரம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பொன்னட்பூண்டி ஊராட்சி
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புத்தன் சந்தை முத்தாரம்மன் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் கொடைவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முள்வெள்ளரி
முள்வெள்ளரி (CUCUMIS MELO UTILISSIMUS) (Cucumis melo)இது ஒரு பூக்கும் தாவர வகையைச் சேர்ந்த கொடியாகும். இதன் பூர்வீகம் ஆப்பிரிக்கா, ஆசியா, மேற்கு பசிபிக் பகுதியில் காணப்படும் நாடுகள் ஆகும். தற்சமயம் இத்தாவரம் உணவிற்காக உலகம் முழுவதிலும் பயிரிடப்படுகிறது. இவற்றில் சில ரகங்கள் சமையலுக்கும் பயன்படுகிறது.
மேற்கோள்கள்
பகுப்பு:பூக்கும் தாவரங்கள்
செயற்கை நகங்கள்
செயற்கை நகங்கள் (Artificial nails), போலி நகங்கள், அலங்கார நகங்கள், மேம்பட்ட நகங்கள், அல்லது நகங்களின் நீட்சிகள் என்றறியப்படுகின்றது, மேலும் இது நகங்களைச் சுற்றி அலங்கார நகங்களாக அமைகின்றது. சில செயற்கை நகங்கள் உண்மையான நகங்களாகவே தோற்றமளித்தாலும் சில செயற்கை நகங்கள் தெளிவாகவே உண்மையான நகங்களிடமிருந்து வித்தியாசப்படும் வகையில் உள்ளது.
செயற்கை நகங்கள் பல்வேறு பொருள்களினால் தயாரிக்கப்படுகின்றது. செயற்கை நகங்கள் அக்ரிலிக் பிசின் (Acrylic resin), பல்லுறுப்பி பிசின்(Polymer resin), கண்ணாடியிழைப் பிளாஸ்ட்டிக்கு(Fiber glass) போன்றவற்றினால் செய்யப்படுகின்றது.
சுகாதார விளைவுகள்
நேர்மையான முறையில் பொருத்தப்பட்டிருக்கும் என்று நிகழ்வு, கள்ள நகங்கள் பொதுவாக ஆபத்தான இல்லை. எனினும் நீண்ட சுமையில் பயன்பாடு மற்றும் ineffectively பொருத்தப்பட்டு நகங்கள் உண்மையிலேயே ஆணி தள்ளியிருப்பது சிறிய சத்திரத்திற்கு சாதாரண ஆணி வளர்ச்சி தீங்கு செய்ய முடியாது. உருவகப்படுத்தப்பட்ட நகங்கள் சம்பந்தம் மிகவும் பரவலாக அறியப்பட்ட பிரச்சினை என்று பொய்யான மற்றும் சாதாரண ஆணி இடையே உருவாக்கலாம் என்று ஒரு பாக்டீரியா நோய் ஆகும்.
கள்ள நகங்கள் வழக்கமான ஆணி மேற்பரப்பில் இணைக்கும் போது கட்டத்தில், உற்பத்தி நகங்கள் காயம் சிறிய வகையான அதன் ஆணி படுக்கையில் இருந்து ஆணி பிரிவு பற்றி கொண்டு வர முடியும் ஒரு நிறுவனம் மேற்பரப்பில் எதிராக ஒரு ஆணி அரிப்பு போன்ற பாதுகாப்பான ஏதாவது இருந்து நடக்க முடியும். இந்த நுண்ணுயிரிகள் மற்றும் ஒட்டுண்ணி வரலாமோ ஒரு நோய் அமைக்க ஒதுக்குப்புறமான பகுதியில் நுழைய அனுமதிக்கிறது. உண்மை ஒரு சில சிகிச்சைமுறை மையங்கள் ஏனெனில் நோயாளிகளுக்கு பரவும் முடியும் இது நோய் தூண்டுவதாக ஆபத்து போலி விரல் அவர்களின் பிரதிநிதிகளிடமும் அனுமதிக்க மாட்டார்கள் என்று கூறப்படும். அகால பிறந்த குழந்தைகள் ஒரு சில passings 1990 களின் பிற்பகுதியில் ஒரு உதவியாளர் மூலம் குழந்தைகளுக்கு அனுப்பப்பட்டு ஒரு அக்ரிலிக் ஆணி மாசு faulted. நீங்கள் மலட்டு நடைமுறைகள் பின் எடுக்க முடியாது என்று ஒரு சுவையற்ற ஆணி வரவேற்புரை மூலம் இணைக்கப்பட்டுள்ளது நகங்கள் போது நோய் இதேபோல் ஒரு ஆபத்து இருக்க முடியும்.
அக்ரிலிக் நகங்கள் செய்ய பயன்படுத்தப்படும் fixings இன் combustibility பற்றி கவலை உள்ளது. அதை அவர்கள், மேலும் அரவணைப்பு மற்றும் சமையல், அதனால் சாத்தியமான தீ ஆபத்துகள் இருந்து ஒரு மூலோபாய தூரம் பராமரிக்க போது பற்றியெரியுமென்றும் இருந்து முடி straighteners, dryers அல்லது முடி curlers இருந்து முடிந்த அளவுக்கு தவிர்க்கப்பட என்று முன்மொழியப்பட்டது. [3]
ஒரு வார்த்தை தொடர்பான நன்மைக்காக கண்ணோட்டத்தில், தங்கள் முழு வேலை மாற்றத்திற்கு நடுவே, போலி நகங்கள் இருந்து கலவை நீராவி வழங்கப்படுகிறது யார் நிலையம் தொழிலாளர்கள் நக அபாயங்கள் உள்ளன இருக்க முடியும். மெத்தில் methacrylate பயன்பாடு தடை செய்யப்பட்டுள்ளது என்று போதிலும், எத்தில் methacrylate உற்பத்தி நகங்கள் பயன்படுத்தி வருகின்றன மீது வைத்து, மற்றும் தொடர்பு ஒவ்வாமையின், ஆஸ்த்துமா மற்றும் hypersensitivities கண்களில் மற்றும் மூக்கு பற்றி கொண்டு வர முடியும். [4] ஆணி வரவேற்புரை தொழிலாளர்கள் கூடுதலாக தன்மையையும் எதிர்கொள்ள உதாரணமாக, டொலுவீன், dibutyl PHTHALATE, மற்றும் ஃபார்மால்டிஹைடு க்கான பயன்படுத்தி பல்வேறு இரசாயனங்கள் நகங்கள்.
செயற்கை நகங்களை பொருத்தோவோர்கள் தொடர்ச்சியாக அதில் ஈடுபடும்பொழுது மீத்தேல் மெத்தாகிரைலேட், எதில் மெத்தாகிரைலேட்டினால் ஏற்படும் அழற்சி, ஈழை நோய்க்கு(ஆஸ்துமா) ஆட்படுகின்றனர். மேலும் அவர்கள் தொலுயீன், இருபியூற்றைல் தலேற்று‎, பார்மல்டிஹைடைட் போன்ற வேதிபொருள்களுக்கும் ஆட்படுகின்றனர்.
மிஸ்டர் அண்ட் மிசஸ் சின்னத்திரை 1
மிஸ்டர் அண்ட் மிசஸ் சின்னத்திரை 1 என்பது 20 சனவரி முதல் 19 மே 2019 ஆம் ஆண்டு வரை விஜய் தொலைக்காட்சியில் ஞாயிற்றுக்கிழமைதோறும் மாலை 6.30 மணிக்கு ஒளிபரப்பான உண்மைநிலை போட்டி விளையாட்டு நிகழ்ச்சி ஆகும். இது மிஸ்டர் அண்ட் மிசஸ் சின்னத்திரையின் முதல் பருவம் ஆகும். இந்த பருவத்தையும் தொகுப்பாளர் மா கா பா ஆனந்த் என்பவர் தொகுப்புரை ஆற்றி நடத்தினார். இந்த நிகழ்ச்சியில் பிக் பாஸ் தமிழ் 2 புகழ் விஜயலட்சுமி, நடிகை தேவதர்சினி, கோபிநாத் ஆகியோர் நடுவர்களாக பங்கேற்கின்றனர். இந்த பருவத்தில் வெற்றியாளராக சின்னத்திரை நடிகர் சங்கரபாண்டியன் மற்றும் அவரது மனைவி ஜெயபாரதி ஆவார்கள்.
உருவாக்கமுடியாத பொருள்
உருவாக்கமுடியாத பொருள் என்பது ஆப்டிகல் இல்யூசன் எனப்படும் ஒளியியற் கண்மாயம் ஆகும். அதாவது, இருபரிமாணத்தில் உள்ள பொருளை முப்பரிமாணத்தில் கற்பனையால் மட்டுமே பார்க்க முடியும். உண்மையில், இத்தகைய பொருட்களை உருவாக்குவது சாத்தியமில்லை.
இத்தகைய வரையப்பட்ட படங்களை சில நொடிகள் கூர்ந்து கவனித்தால், இதை உருவாக்குவது சாத்தியமில்லை எனத் தெரிந்துவிடும். சில படங்களில், கூர்ந்து நோக்கினாலும் இந்த உண்மைத் தன்மையை அறிய முடியாது. இது உளவியலாளர்களுக்கும், கணிதவியலாளர்களுக்கும், கலை ஆர்வலர்களுக்கும் விருப்பமானது.
எடுத்துக்காட்டுகள்
பெல்வேதேர் கண்டுபிடித்த வடிவம்
வரலாறு
சுவீடனைச் சேர்ந்த ஆஸ்கர் ரியூடெர்ஸ்வார்டு என்ற கலைஞர், இத்தகைய வடிவங்கள் பலவற்றை வரைந்தார். இவை கண்களை ஏமாற்றி, உண்மையான பொருட்களைப் போலவே தோன்றின. எனவே, இவரை, "உருவாக்க முடியாத வரைபடங்களின் தந்தை" எனப் போற்றினர். பின்னர், நெதர்லாந்து நாட்டு கலைஞரான எம்.சி. எஷெர் என்பவர் இதைப் போன்ற பல குழப்பத்தக்க, முரண்பாடு உடைய படங்களை வரைந்தார்.
மேற்கோள்கள்
பகுப்பு:ஒளியியல்
பெரியபாளையம் ஐமுக்தீஸ்வரர் கோயில்
பெரியபாளையம் ஐமுக்தீஸ்வரர் கோயில் தமிழ்நாட்டில் திருவள்ளூர் மாவட்டம், பெரியபாளையம் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் ஐமுக்தீஸ்வரர், அன்னபூரனி சன்னதிகள் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. பங்குனி மாதம் முக்கிய திருவிழா நடைபெறுகிறது. நவராத்திரி மாதம் திருவிழா நடைபெறுகிறது. சிவராத்திரி மாதம் தேரோட்டம் நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மரியோ கனாலி
மரியோ கனாலி  (Mario Canali) லாஸ் ஏஞ்சல்சில் பிறந்த ஒரு ஓவியர். இவர் 1975 ஆம் ஆண்டு தன்னுடைய கலைப்பணியைத் தொடங்கினார். மின்னணு மற்றும் இலக்க முறைக் கலையைப் பயன்படுத்தி ஏராளமான ஓவியங்களை வரைந்துள்ளார்.
வாழ்க்கை வரலாறு
1989 ஆம் ஆண்டில், கேனாலி பெராராவில் தனது முன்னோடியான மின்னணுவியல் கலைப்படைப்பிற்கு இமேஜின் எலக்ட்ரானிகா என்ற விருதினைப் பெற்றார். 1993 ஆம் ஆண்டில், மார்சில்லோ காம்பியோன் என்ற கணினி அறிவியலாளருடன் கூட்டுறவாகப் பணியாற்றும் போது சடோரி என்ற மாய உண்மைத் தோற்றமுடைய ஒரு கலைப்படைப்பினை அல்லது உணர்வுகளை வெளிப்படுத்தும் கலைப்படைப்பினை உருவாக்கினார்.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
அப்துல்லாதீப் அல் மஹ்மூத்
அப்துல்லாதீப் அல் மஹ்மூத் (Abdullatif Al-Mahmood) ஓர் பஹ்ரைன் அரசியல்வாதி மற்றும் மருத்துவர். இவர் சன்னி அரபு வம்சாவளியைச் சேர்ந்தவர்.
செயல்பாடுகள்
1992 ஆம் ஆண்டில், இவர் எழுச்சி மனுவில் கையெழுத்திட்டார் இது இரண்டு வாரங்கள் தடுத்து வைக்கப்பட்டிருந்த பஹ்ரைன் நாடாளுமன்ற துணைத் தலைவரான இவரை விடுவிக்க கோரும் உடன்படிக்கையாகும். இவர் விடுவிக்கப்பட்டதைத் தொடர்ந்து, மனு வேறு இலக்குகளை எடுத்துள்ளது என்று வாதிடுவதிலிருந்து இவர் விலகினார். பின்னர் இவர் அரசியல்செயல்பாட்டில் இருந்து விலகி பஹ்ரைன் பல்கலைக்கழகத்தில் மருத்துவராக பணியாற்றினார்.
அரசியலுக்குத் திரும்புதல்
2011 ஆம் ஆண்டில் தொடங்கிய பஹ்ரைன் போராட்டங்களின் போது, இவர் அரசாங்க சார்புடைய தேசிய ஒற்றுமையைத் திரட்டிய தலைவராகத் தோன்றினார். இவர் ஃபதே மசூதி சட்டசபைக்கு தலைமை தாங்கினார். மேலும் சன்னிகளின் கோரிக்கைகளை ஒருங்கிணைத்தார்.
குறிப்புகள்
பகுப்பு:வாழும் நபர்கள் பகுப்பு:1946 பிறப்புகள் பகுப்பு:பகுரைன் அரசியல்வாதிகள்
எக்டேர்
எக்டேர் அல்லது எக்டயார் (hectare, ha) என்பது பரப்பளவின் ஓர் அலகாகும். 10,000 சதுரமீட்டருக்கு அல்லது ஒரு சதுர எக்டோமீட்டருக்கு இணையானதாகும். இது பொதுவாக பெரு நிலங்களை அளவிடப் பயன்படுத்தப்படுகிறது. 100 மீட்டர் சதுரப் பரப்பு ஒரு எக்டேர் ஆகும்.
மாற்றீடுகள்
ஒரு ஹெக்டேர் என்பது பின்வருவனவற்றிற்கு இணையானது:
ஜொகூர் பாரு நகரம்
சொகூர் பாரு (மலாய்: Johor Bahru அல்லது Bandaraya Johor Bahru; (சுருக்கம்: JB); ஆங்கிலம்: Johor Bahru அல்லது City of Johor Bahru; சீனம்:新山; சாவி: جوهر بهارو) என்பது மலேசியா, சொகூர் மாநிலத்தின் தலைநகரம் ஆகும். சொகூர் பாரு மாவட்டத்தில் அமைந்து உள்ளது.
சொகூர் என்பது 'சவுகர்' எனும் அரபுச் சொல்லில் இருந்து வந்தது. 'விலைமதிப்பற்ற கற்கள்' என்பதற்கான அரபு மொழியாகும். மலாய் மொழியில் சொகூர் (Johor) என்றால் அணிகலன். பாரு (Bahru) என்றால் புதியது. சொகூர் பாரு எனும் இரு கூட்டுச் சொற்களின் பொருள் புதிய அணிகலன் என்பதாகும்.
சொகூர் பாரு மாநகரத்தில் மட்டும் 1,711,191 பேர் வசிக்கின்றனர். இந்த மாநகரம் இசுகந்தர் புத்திரி நகரை ஒட்டியுள்ளது. சொகூர் பாரு; இசுகந்தர் புத்திரி; இரு நகரங்களையும் ஒருங்கிணைத்து இசுகந்தர் மலேசியா என்று அழைக்கிறார்கள். இரு நகரங்களின் கூட்டு மக்கள் தொகை 2,500,000. இது மலேசியாவின் இரண்டாவது பெரிய நகர்ப்புறமாகும்.
பொது
சொகூர் பாரு மாநகரம், சிங்கப்பூர் மற்றும் மலேசியா நாடுகளின் நில எல்லை இணைப்புகளில் ஒன்றாகச் செயல்படுகிறது. இரு நாடுகளையும் இரு பாலங்கள் இணைக்கின்றன. முதலாவது மலேசியா-சிங்கப்பூர் தரைப்பாலம்; இரண்டாவது மலேசியா-சிங்கப்பூர் இரண்டாவது பாலம்.
மலேசியா-சிங்கப்பூர் தரைப்பாலம் (Johor–Singapore Causeway), சொகூர் பாரு மாநகரத்தையும் சிங்கப்பூர் உட்லேண்சு பகுதியையும் இணைக்கும் தரைப்பாலம் ஆகும்.
சிங்கப்பூர் தரைப்பாலம்
இந்தத் தரைப் பாலம், 1.056 கி.மீ. (0.66 மைல்) நீளம் கொண்டது. ஒருங்கிணைந்த தொடர்வண்டி; வாகனங்களின் பாதைப் பாலமாகவும் திகழ்கின்றது. இதைச் சுருக்கமாக ‘சிங்கப்பூர் காசுவே’ என பொதுமக்கள் அழைப்பது வழக்கம்.
உலகில் பரபரப்பாகப் பயன்படுத்தப்படும் எல்லைக் கடப்பு பாலங்களில் இந்த மலேசியா-சிங்கப்பூர் தரைப்பாலமும் ஒன்றாகும், தினசரி 350,000 பயணிகள் இந்தப் பாலத்தைப் பயன்படுத்துகிறார்கள்.
மலேசியா-சிங்கப்பூர் இரண்டாவது பாலம்
மலேசியாவில் இந்தப் பாலத்தை, பொதுவாக துவாசு பாலம் அல்லது துவாசு இரண்டாவது பாலம் என்று அழைப்பதும் உண்டு. சிங்கப்பூரில், துவாசு இரண்டாவது இணைப்பு (Tuas Second Link) என்று அதிகாரப்பூர்வமாக அழைக்கப் படுகிறது.
வரலாறு
1855-ஆம் ஆண்டில், தெமாங்கோங் டாயாங் இபுராகிம் (Temengong Daeng Ibrahim) எனும் சொகூர் தெமாங்கோங்; சொகூர் சிம்மாசனத்தின் மீதான உரிமையைப் பெற்றார். அவர்தான் தஞ்சோங் புத்திரி (Tanjung Puteri) எனும் பெயரில் சொகூர் பாரு நகரத்தை நிறுவினார்.
தெமாங்கோங் அல்லது தெமெங்குங் என்பது பாரம்பரிய மலாய் இராச்சியங்களில் ஒரு பிரபு பதவியை (Title of Nobility) குறிக்கும் சொல் ஆகும். ஒரு தெமாங்கோங் பதவி ஒரு சுல்தானால் நியமிக்கப்படும் பதவி. ஓர் இராச்சியத்தின் அதன் எல்லைப் பகுதிகளில் உள்ள பிரதேசங்களின் ஆட்சியாளராக ஒரு தெமாங்கோங் நியமிக்கப்படலாம். அந்தப் பிரதேசங்களில் அவர் ஒரு துணை ஆளுநராகச் செயல்படுவார்.
மகா ராசா அபு பாக்கார்
அந்தக் கட்டத்தில், சிங்கப்பூர், தெலுக் பிலாங்காவில் (Telok Blangah) இருந்த சொகூர் இராச்சியத்தின் தலைநகர் தஞ்சோங் புத்திரி (Tanjung Puteri) எனும் இடத்திற்கு மாற்றப்பட்டது. அந்தப் புதிய இடத்திற்கு, அண்மைய காலத்தில் இசுகந்தர் புத்திரி (Iskandar Puteri) எனப் பெயர் வைக்கப்பட்டது.
சொகூர் சுல்தானகம்
16-ஆம் நூற்றாண்டின் தொடக்கத்தில், சொகூர் சுல்தானகம் உருவாக்கம் பெற்றது. அந்தச் சுல்தானகத்தை உருவாகியவர் அலாவுதீன் ரியாட் சா II. இவர் மலாக்கா சுல்தான்களில் ஆகக் கடைசியாக மலாக்காவை ஆட்சி செய்த சுல்தான் மகமுட் சா என்பவரின் புதல்வர் ஆவார்.
மலாக்காவைப் போர்த்துகீசியர்கள் கைப்பற்றியதும் அவர்களிடம் இருந்து தப்பிக்க சுல்தான் முகமட் சா அங்கிருந்து சொகூருக்கு இடம் பெயர்ந்தார். மலாக்கா பேரரசுவிற்குப் பின்னர் உருவாக்கம் பெற்ற இரு வாரிசு அரசுகளில் சொகூர் சுல்தானகம் ஒன்றாகும். மற்றொரு வாரிசு பேராக் சுல்தானகம் ஆகும்.
முசபர் சா
பேராக் சுல்தானகத்தைச் சுல்தான் முகமட் சாவின் மற்றொரு புதல்வரான முசபர் சா உருவாக்கினார். அலாவுதீன் ரியாட் சா உருவாக்கிய சொகூர் சுல்தானகம், போர்த்துகீசியர்களுக்கு ஓர் அச்சுறுத்தலாகவே இருந்து வந்தது. சொகூர் சுல்தானகம் அதன் ஆட்சியின் உச்சத்தில் இருந்த போது பகாங், இந்தோனேசியாவின் ரியாவு தீவுகள், சுமத்திராவின் ஒரு பகுதி போன்ற இடங்கள் அதன் ஆளுமையின் கீழ் இருந்தன.
வட சுமத்திராவை ஆட்சி செய்த அச்சே அரசு, மலாக்காவை ஆட்சி செய்த போர்த்துகீசிய அரசு போன்ற அப்போதைய அரசுகளுடன் நீண்ட கால சண்டை சச்சரவுகளில் சொகூர் அரசு ஈடுபட வேண்டிய நிலைமையும் இருந்து வந்தது. இந்தக் காலக் கட்டங்களில் நட்பு மலாய் மாநிலங்களும், டச்சுக்காரர்களும் சொகூர் சுல்தானகத்துடன் தோழமை பாராட்டி வந்தனர்.
போர்த்துகீசியர்களுக்கு அச்சுறுத்தல்
அலாவுதீன் ரியாட் சா உருவாக்கிய சொகூர் சுல்தானகம், போர்த்துகீசியர்களுக்கு ஓர் அச்சுறுத்தலாகவே இருந்து வந்தது. சொகூர் சுல்தானகம் தனது ஆட்சியின் உச்சத்தில் இருந்த போது பகாங்; இந்தோனேசியாவின் ரியாவ் தீவுகள், சுமத்திராவின் ஒரு பகுதி போன்றவை அதன் ஆளுமையின் கீழ் இருந்தன.
1641-ஆம் ஆண்டு சொகூர் அரசின் உதவியுடன் டச்சுக்காரர்கள் மலாக்காவைக் கைப்பற்றினர். அதன் பின்னர் சொகூர் அரசு மலர்ச்சி பெற்ற வணிகத் தளமாகப் புகழ் பெற்றது. இருப்பினும் 17-ஆம்; 18-ஆம் நூற்றாண்டுகளில் அடுத்தடுத்து ஏற்பட்ட உள்நாட்டு விரிசல்களினால் சொகூர் அரசின் மேலாண்மை மங்கிப் போனது.
டத்தோ தெமாங்கோங் டத்தோ இபுராகிம்
18ஆம் நூற்றாண்டில், சுலாவாசியைச் சேர்ந்த பூகிசுகாரர்களும், சுமத்திராவைச் சேர்ந்த மினாங்காபாவ் ஆட்சியாளர்களும் சொகூர்-ரியாவ் பேரரசின் அரசியல் ஆற்றல்களைக் கட்டுப்படுத்தி வந்தனர். 1855-இல் சிங்கப்பூரை ஆட்சி செய்த பிரித்தானியர்களுக்கும் சொகூர் மாநிலத்தின் சுல்தான் அலிக்கும் இடையே ஓர் ஒப்பந்தம் செய்து கொள்ளப்பட்டது. அந்த ஒப்பந்தத்தின்படி சொகூர் அரசு, டத்தோ தெமாங்கோங் டத்தோ இபுராகிமிடம் ஒப்படைக்கப் பட்டது.
டத்தோ தெமாங்கோங் டத்தோ இபுராகிம், சொகூர் மாநிலத்தின் தென்பகுதியில் தஞ்சோங் புத்திரி எனும் ஒரு புதிய நகரத்தை உருவாக்கினார். இந்த நகரம் தான் இப்போதைய சொகூர் பாரு ஆகும். தெமாங்கோங் டத்தோ இபுராகிமிற்குப் பின்னர் அவருடைய புதல்வர் டத்தோ தேமாங்கோங் அபு பாக்கார் சொகூர் சுல்தானகத்தின் அரியணையில் அமர்ந்தார்.
நவீன சொகூரின் தந்தை
இங்கிலாந்தின் விக்டோரியா மகாராணியார் அவருக்கு சிரீ மகாராசா சொகூர் எனும் சிறப்புப் பெயரை வழங்கினார். சுல்தான் அபு பாக்கார் சொகூர் மாநிலத்திற்கு ஒரு புதிய அரசியலமைப்பை உருவாக்கிக் கொடுத்தார்.
பிரித்தானிய பாணியிலான ஓர் அரசியல் நிர்வாகத்தை (Undang-undang Tubuh Negeri Johor) ஏற்படுத்தினார். எதிர்கால சுல்தான்களுக்காக ஓர் அதிகாரத்துவ அரண்மனையையும் (Istana Besar) கட்டினார். அதே வேளையில் ஓர் அழகிய பள்ளிவாசலையும் (Sultan Abu Bakar State Mosque) கட்டினார்.
காலனித்துவ ஆட்சி
சொகூர் சுல்தானகத்திற்கு பிரித்தானியர்கள் நீண்ட காலமாக ஆலோசகர்களாக இருந்த போதிலும், சொகூர் சுல்தானகம் ஒருபோதும் ஆங்கிலேயர்களின் நேரடி காலனித்துவ ஆட்சியின் கீழ் வரவில்லை.
1896-ஆம் ஆண்டில் மலாயாவில் மலாய் நாடுகளின் கூட்டமைப்பு (Federated Malay States - FMS) உருவானது. அந்தக் கூட்டமைப்பு உருவான பின்னர், 1914-ஆம் ஆண்டில் சொகூர் சுல்தான் இபுராகிம் (Sultan Sir Ibrahim Al-Masyhur) ஆட்சிக் காலத்தில், ஒரு பிரித்தானிய ஆலோசகரை (Resident) சொகூர் சுல்தானகம் ஏற்றுக் கொண்டது. அதன் பின்னர்தான் சொகூர் சுல்தானகம், நேரடியான காலனித்துவ ஆட்சி நடைமுறையின் கீழ் வந்தது.
சொகூர் மாநிலச் செயலகக் கட்டடம்
சொகூர் பாருவில், தீபகற்ப மலாயா தொடருந்து விரிவாக்கம் (Federated Malay States Railways) 1909-ஆம் ஆண்டில் முடிக்கப்பட்டது. 1923-ஆம் ஆண்டில் மலேசியா-சிங்கப்பூர் தரைப்பாலம் (Johor–Singapore Causeway) கட்டி முடிக்கப்பட்டது.
முதலாம் உலகப் போர் மற்றும் இரண்டாம் உலகப் போர்களுக்கு இடையே சொகூர் பாரு மிதமான விகிதத்தில் வளர்ந்தது. பிரித்தானியக் காலனித்துவ அரசாங்கம் சொகூர் மாநிலத்தின் நிர்வாகத்தைச் சீரமைக்கத் தொடங்கிய பின்னர் சொகூர் மாநிலச் செயலகக் கட்டடம் (சுல்தான் இபுராகிம் கட்டடம்) (Sultan Ibrahim Building), 1940-ஆம் ஆண்டில் கட்டி முடிக்கப்பட்டது.
இரண்டாம் உலகப் போர்
1942 சனவரி 31-ஆம் தேதி, சப்பானியத் தளபதி தோமோயுகி யமாசிதா (General Tomoyuki Yamashita) என்பவரின் தலைமையின் கீழ் சப்பானியர்கள் சொகூர் பாரு நகரத்தை ஆக்கிரமித்தனர். இந்தக் கட்டத்தில் சொகூர் பாருவின் தொடர்ச்சியான வளர்ச்சியும் தடைப்பட்டது.
அதற்கு முன்னர் 1942 சனவரி 15-ஆம் தேதியில், வடமேற்கு சொகூரின் முக்கிய நகரங்களான பத்து பகாட் (Batu Pahat); யோங் பெங் (Yong Peng); குளுவாங் (Kluang); ஆயர் ஈத்தாம் (Ayer Hitam) ஆகிய நகரங்களை சப்பானியர்கள் கைப்பற்றி விட்டனர்.
தொடர் குண்டுவெடிப்புகள்
அதன் விளைவாக, பிரித்தானிய படைகளும் மற்றும் பிற நேச நாட்டுப் படைகளும் (Allies of World War II) சொகூர் பாருவை நோக்கிப் பின்வாங்க வேண்டிய கட்டாயம் ஏற்பட்டது. இருப்பினும், 1942 சனவரி 29-ஆம் தேதி சப்பானியர்கள் மேலும் தொடர் குண்டுவெடிப்புகளைத் தொடர்ந்தனர்.
சப்பானியர்களின் முன்னேற்றத்தைத் தடுக்கும் இறுதி முயற்சியாக, பிரித்தானிய படைகளும் மற்றும் பிற நேச நாட்டுப் படைகளும் சிங்கப்பூருக்குப் பின்வாங்கினர். மறுநாள் 1942 சனவரி 30-ஆம் தேதி மலேசியா-சிங்கப்பூர் தரைப்பாலம் தகர்க்கப்பட்டது.
புக்கிட் செரீன் அரண்மனை
சேதம் அடைந்த மலேசியா-சிங்கப்பூர் தரைப்பாலத்தை மீண்டும் இணைத்து சிங்கப்பூரைக் கைப்பற்றுவதற்கு சப்பானியர்கள் திட்டம் வகுத்தனர். அந்தக் கட்டத்தில், சொகூர் சுல்தானின் வசிப்பிடமான புக்கிட் செரீன் அரண்மனையை (Bukit Serene Palace) அவர்களின் தற்காலிகத் தளமாகவும் பயன்படுத்திக் கொண்டனர்.
ஒரு மாதத்திற்குள், சப்பானியர்கள் மலேசியா-சிங்கப்பூர் தரைப்பாலத்தை சரிசெய்தனர். அதன் பின்னர் சில நாட்களில் சிங்கப்பூர் தீவை எளிதாகக் கைப்பற்றினர்.
மேலும் காண்க
பகுப்பு:மலேசிய நகரங்கள் பகுப்பு:மலேசிய மாநிலங்களின் தலைநகரங்கள் பகுப்பு:ஜொகூர் மாநிலத்தில் உள்ள நகரங்கள்
மெட்ராத்தி ஊராட்சி
மெட்ராத்தி ஊராட்சி (Metrathi Gram Panchayat), தமிழ்நாட்டின் திருப்பூர் மாவட்டத்தில் உள்ள மடத்துக்குளம் வட்டாரத்தில் அமைந்துள்ளது. இந்த ஊராட்சி, மடத்துக்குளம் சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3913 ஆகும். இவர்களில் பெண்கள் 1948 பேரும் ஆண்கள் 1965 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏதவார்து உரோச்சே
ஏதவார்து ஆல்பெர்த் உரோச்சே (Édouard Albert Roche) (17 அக்தோபர் 1820 – 27 ஏப்பிரல் 1883) ஒரு பிரெஞ்சு வானியலாளரும் கணிதவியலாளரும் ஆவார். இவர் வான்கோள இயக்கவியல் ஆய்வுக்காகப் பெயர் பெற்றவர். இவரது நினைவாக, உரோச்சே கோளம், உரோச்சே வரம்பு, உரோச்செ இதழ் ஆகிய அறிவியல் கருத்துப் படிமங்கள் குறிக்கப்படுகின்றன. இவர் வானிலையியல் நூலாசிரியரும் ஆவார்.
வாழ்க்கை
இவர் மோண்ட்பெல்லியரில் பிறந்தார். மோண்ட்பெல்லியர் பல்கலைக்கழகத்தில் கல்வி கற்று, 1844 இல் தனறிவியல் முதுமுனைவர் பட்டத்தைப் பெற்றார். பிறகு அங்கேயே 1849 இல் அறிவியல் புலத்தில் பேராசிரியர் ஆனார். இவர் பியேர் சைமொன் இலாப்லாசின் ஒண்முகில் கருதுகோளைக் கணிதவியாகப் பகுப்பாய்வு செய்தார். இம்முடிவுகளை 1847 வரை பல ஆய்வுக் கட்டுரைகளாகத் தான் பணியில் சேர்ந்த்தில் இருந்து மோண்ட்பெல்லியர் கல்விக்கழகத்துக்கு அனுப்பினார். இவற்றில் மிக முதன்மையானவை இவர் எழுதிய வால்வெள்ளி (1860), ஒண்முகில் கருதுகோள் (1873) பற்றியவையாகும்.இவரது ஆய்வுகள் துகள் சூறைகளின் பாலான வலிய ஈர்ப்பின் விளைவுகளை ஓர்ந்து பார்த்தன.
இவர் காரிக்கோளின் வலயங்களின் உருவாக்கம் பற்றிய கோட்பாட்டுக்காகப் பெயர்பெற்றவர். இவர் இயல்பான நிலாவொன்று காரிக்கொளை நெருங்கும்போது ஈர்ப்பு அலைகளால் அந்நிலா தனித்தனிப் பகுதிகளாகப் பிரிந்து அதன் வலயங்கள் ஆகின என்றார். ஈர்ப்பால் கட்டுண்ட இரு பொருள்கள் ஓதவிசைகளால் பிரிவதற்கான தொலைவை இவர் கணக்கிட்டார்; இந்தத் தொலைவு உரோச்சே வரம்பு எனப்படுகிறது.
இவரது பிற ஆய்வுகளும் வட்டணை இயக்கவியலைச் சார்ந்தவையாகும். இரு பொருள்களிடையே வட்டணையில் சுற்றிவரும் ஒரு பொருள் அதில் ஒன்றால் கைப்பற்ரப்படு வரம்புகளின் இருப்புவரையே உரோச்சே இதழ் என வழங்குகிறது. மற்றொரு பெரிய வான்பொருளைச் சுற்றிவரும் சிறிய வான்பொருளின் தக்கம் விளைவிக்கும் ஈர்ப்புக் கோளமே உரோச்சே கோளம் என வழங்குகிறது.